text: Mongolist suurmeistrit Asashoryut süüdistati sumo väärikuse rüvetamises. Selleks piisas mongolil vaid liiga innukalt turniirivõidu üle rõõmustada. Välismaalaste valitsemine, kokkuleppematšid, skandaalid ja tänapäeva noorte mugavus ning tahtmatus raskustega silmitsi seista on oluliselt vähendanud sumo populaarsust Jaapanis. Jaapani Sumo Assotsiatsioon sai tänavu rekordiliselt vähe avaldusi (50). Sumo kõrgaegadel laekus ligi 200 avaldust aastas. Loodan siiralt, et sumo ei lase ennast skandaalidel edaspidi räsida ning võidab taas paljude pöidlahoidjate südame.